ai4bharat/Pralekha huggingface dataset:
PIB Headquarters
சிபிஐ வழக்கில் வங்கி மோசடியாளர்களுக்கு தண்டனை
மத்திய புலனாய்வு பிரிவின் சென்னை பொருளாதாரக் குற்றப்பிரிவினர் தொடுத்த வங்கி மோசடி வழக்கில் சென்னை எழும்பூர் , கூடுதல் முதன்மை பெருநகர மாஜிஸ்டிரேட் இரண்டு நபர்களுக்கு இன்று  தண்டனை விதித்தார்.
30.12.1995 அன்று தொடுக்கப்பட்ட இந்த வழக்கின்படி, குற்றவாளிகள் சென்னை, தில்லி மற்றும் இதர இடங்களில் 1993-ல் குற்ற சதித்திட்டத்தின் மூலம் இந்தியன் ஓவர்சீஸ் வங்கியில் நான்கு போலியான கேட்பு வரைவோலைகளை சமர்ப்பித்து ரூ.2.70 கோடி பெற்றனர் என குற்றம் சாட்டப்பட்டது. சுபத்ரா இன்பெக்ஸ் சென்னை, சிபிகே டிரேடர்ஸ் சென்னை ஆகியவற்றின் பெயரில் இந்தியன் ஓவர்சீஸ் வங்கியின் பல்வேறு கிளைகள், மற்றும் மும்பை நோவா ஸ்கோசியா வங்கி வழங்கியதாகக் கூறப்படும் போலி வரைவோலைகள் மூலம் இந்தப் பணத்தை இவர்கள் பெற்றனர்.
இந்த வழக்கில் புலனாய்வு முடிவடைந்து இந்திய தண்டனையியல் சட்டத்தின் பல்வேறு பிரிவுகளின் கீழ் குற்றப்பத்திரிகை சென்னை எழும்பூர், கூடுதல் முதன்மை பெருநகர மாஜிஸ்டிரேட் முன் தாக்கல் செய்யப்பட்டது.
விசாரணைக்கு பின்னர் இந்த நீதிமன்றம் குற்றம் சாட்டப்பட்டவர்களுக்கு எதிராக கீழ்கண்டவாறு தண்டனை விதி்த்து உத்தரவிட்டது.
|
|
வ.எண்.
|
|
குற்றம் சாட்டப்பட்டவர் பெயர்
|
|
தண்டனை
|
|
1
|
|
டி ராஜசேகரன், தனிநபர் 
|
|
3 ஆண்டு கடுங்காவல் மற்றும் ரூ.30,000 அபராதம்
|
|
2
|
|
ஆர் நடேஷ் குமார் தனிநபர் 
|
|
3 ஆண்டு கடுங்காவல் மற்றும் ரூ.30,000 அபராதம்
|
|
3
|
|
ஆர். அசோக் குமார் தனிநபர்  )
|
|
விடுதலை
|
|
4
|
|
சி கிருஷ்ணகுமார் தனிநபர் 
|
|
விடுதலை
|
|
5
|
|
கமல் தனிநபர் 
|
|
விடுதலை
சிபிஐ-யின் சென்னை பொருளாதார குற்றப்பிரிவு காவல் கண்காணிப்பாளர் வெளியிட்ட செய்திக் குறிப்பு இதனை தெரிவிக்கிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 60.38 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 46,164 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.03%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,33,725ஆக உள்ளது.
குணமடைந்தவர்களின் விழுக்காடு 97.63% ஆக உயர்வு.
கடந்த 24 மணி நேரத்தில் 34,159 பேர் குணமடைந்துள்ளனர். இதுவரை மொத்தம் 3,17,88,440பேர் குணமடைந்துள்ளனர்.
வாராந்திர தொற்று உறுதி விழுக்காடு  62 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  31 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 51.31 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1748506
(
சுகாதாரம் மற்றும் குடும்ப நலத்துறை அமைச்சகம்
மகாராஷ்டிரா, தமிழகம் உட்பட 5 மாநிலங்களில் தினசரி கொவிட் பாதிப்பு தொடர்ந்து அதிகரிப்பு
மகாராஷ்டிரா, பஞ்சாப், கர்நாடகா, குஜராத், தமிழகம் ஆகிய 5 மாநிலங்களில் தினசரி கொவிட் பாதிப்பு தொடர்ந்து அதிகரிக்கிறது.
கடந்த 24 மணி நேரத்தில், 26,291 பேருக்கு புதிதாக தொற்று ஏற்பட்டுள்ளது. இவர்களில் 78.41 சதவீதம் பேர் மேற்கண்ட 5 மாநிலங்களைச் சேர்ந்தவர்கள்.
மகாராஷ்டிராவில் அதிகபட்சமாக 16,620 பேருக்கு புதிதாக தொற்று ஏற்பட்டுள்ளது. கேரளாவில் 1,792 பேருக்கும், பஞ்சாப்பில் 1,492 பேருக்கும் புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை 2,19,262.
மற்றொருபுறம், இந்தியாவில் கொவிட் தடுப்பூசி போட்டுக் கொண்டவர்களின் எண்ணிக்கை 3 கோடியை நெருங்கியுள்ளது. இன்று காலை 7 மணி வரை 2,99,08,038 பேர் கொவிட் தடுப்பூசி போட்டுள்ளனர். 60 வயதுக்கு மேற்பட்டவர்களில் 82,92,193 பேர் கொவிட் தடுப்பூசி போட்டுள்ளனர்.
58வது நாளான நேற்று 1,40,880 தடுப்பூசிகள் போடப்பட்டன.
இந்தியாவில் கொவிட் தொற்றிலிருந்து குணமடைந்தவர்களின் மொத்த எண்ணிக்கை இன்று 1,10,07,352-ஆக உள்ளது. குணமடைந்தோர் வீதம் 96.68 சதவீதம். கடந்த 24 மணி நேரத்தில் 17,455 பேர் குணமடைந்துள்ளனர். 118 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1704796
தொழிலாளர் மற்றும் வேலைவாய்ப்பு அமைச்சகம்
தொழிலாளர்களின் ஊதியம் தொடர்பான குறைகளைக் களைய 20 கட்டுப்பாட்டு அறைகள் அமைப்பு
கோவிட்-19 தொற்று பின்னணியில் எழும் பிரச்சினைகளால், மத்திய தலைமை தொழிலாளர் ஆணையர் அலுவலகத்தின் கீழ் 20 கட்டுபாட்டு அறைகளை இந்தியா முழுவதும் தொழிலாளர் மற்றும் வேலைவாய்ப்பு அமைச்சகம் அமைத்துள்ளது. கீழ்கண்ட காரணங்களுக்காக இந்த கட்டுபாட்டு அறைகள் அமைக்கப்பட்டுள்ளன.
அ. மத்திய மண்டலத்தில் பணியிலுள்ள தொழிலாளர்களின் ஊதியம் தொடர்பான குறைகளைக் களைய.
ஆ. பல்வேறு மாநில அரசுகளோடு ஒன்றிணைந்து இடம் பெயர்ந்த தொழிலாளர்களின் பிரச்சினைகளை தணிக்க.
தொலைபேசி எண்கள், வாட்ஸ் அப், மற்றும் மின்னஞ்சல்களின் மூலம் தொழிலாளர்கள் இந்த அழைப்பு மையங்களை தொடர்பு கொள்ளலாம். சம்பந்தப்பட்ட இடங்களில் உள்ள தொழிலாளர் அமலாக்க அலுவலர்கள், உதவி தொழிலாளர் ஆணையர்கள், மண்டல தொழிலாளர் ஆணையர்கள் மற்றும் துணை தலைமை தொழிலாளர் ஆணையர்கள் ஆகியோரால் இந்த கட்டுப்பாட்டு அறைகள் நிர்வகிக்கப்படுகின்றன. மத்திய தலைமையிட தலைமை தொழிலாளர் ஆணையரால் இந்த 20 அழைப்பு மையங்களின் செயல்பாடுகளும் கண்காணிக்கப்பட்டு மேற்பார்வையிடப் படுகின்றன.
தமிழ்நாடு மற்றும் புதுச்சேரியில் உள்ள அதிகாரிகள் / அலுவலர்களின் விவரங்கள், தொழிலாளர்கள் உதவி எண்கள் மற்றும் மின்னஞ்சல் முகவரிகள் கீழே வழங்கப்பட்டுள்ளன.
தமிழ்நாடு மற்றும் புதுச்சேரி
பெயர் பதவி மின்னஞ்சல் முகவரி கைபேசி எண்
திரு. வி.எம். மாணிக்கம் DY CLC support-dylcchn[at]nic[dot]in 9677112646
திரு. அண்ணாதுரை RLC support-dylcchn[at]nic[dot]in 9884576490
திரு. பி. மோகன்தாஸ் ALC support-dylcchn[at]nic[dot]in 9272927808
திரு. ராமானந்த் யாதவ் LEO support-dylcchn[at]nic[dot]in 9791013944
சுகாதாரம் மற்றும் குடும்ப நலத்துறை அமைச்சகம்
தடுப்பு மருந்து வழங்கல் குறித்து மாநிலங்கள்/யூனியன் பிரதேசங்களுடன் ஆய்வு செய்த மத்திய அரசு, வேகத்தை அதிகரிக்குமாறு வலியுறுத்தியது
கொவிட்-19 தடுப்பு மருந்து வழங்கல் நடவடிக்கையை தொடர்ந்து வழிகாட்டி, கண்காணித்து வரும் மத்திய சுகாதாரம் மற்றும் குடும்பநல அமைச்சகம், அதன் முன்னேற்றம் குறித்து ஆய்வு செய்வதற்கான கூட்டத்தை மாநிலங்கள்/யூனியன் பிரதேசங்களுடன் இன்று நடத்தியது,.
மத்திய சுகாதர செயலாளர் திரு ராஜேஷ் பூஷன் தலைமை வகித்த இக்கூட்டத்தில், தடுப்பு மருந்து வழங்கல் நடவடிக்கை நாடு முழுவதும் எவ்வாறு நடைபெற்று வருகிறது என்பது குறித்து ஆய்வு செய்யப்பட்டதோடு, பாதிக்கப்படக் கூடிய மக்களுக்கு தடுப்பு மருந்து வழங்குவதில் பின்தங்கி இருக்கும் மாநிலங்கள்/யூனியன் பிரதேசங்கள் மீது கவனம் செலுத்தப்பட்டது.
முன்களப் பணியாளர்களுக்கு முதல் மற்றும் இரண்டாம் டோஸ் தடுப்பு மருந்து வழங்குவதை துரிதப்படுத்துமாறு அறிவுறுத்தப்பட்டது. தடுப்பூசி வீணாதலுக்கான தேசிய சராசரி 6.3 சதவீதமாக இருக்கும் நிலையில், ஜார்கண்டில் இது 37.3 சதவீதமாகவும், சத்தீஸ்கரில் 30.2 சதவீதமாகவும், தமிழ்நாட்டில் 15.5 சதவீதமாகவும், ஜம்மு காஷ்மீரில் 10.8 சதவீதமாகவும், மத்தியப் பிரதேசத்தில் 10.7 சதவீதமாகவும் உள்ளது.
தடுப்பு மருந்து வழங்கலின் வேகத்தை அதிகரிக்க கோவின் தளத்தின் வசதிகளை முழுமையாக பயன்படுத்திக் கொள்ளுமாறு மாநிலங்கள்/யூனியன் பிரதேசங்களை மத்திய சுகாதர செயலாளர் கேட்டுக்கொண்டார்.
-----
(Visitor Counter : 156
பிரதமர் அலுவலகம்
10,000 மீட்டர் ஓட்டப்பந்தயத்தில் வெண்கலப் பதக்கம் வென்ற குல்வீர் சிங்குக்குப் பிரதமர் பாராட்டு
ஹாங்சோவில் நடைபெறும் ஆசிய விளையாட்டுப் போட்டிகளில் 10,000 மீட்டர் ஓட்டப்பந்தயத்தில் வெண்கலப் பதக்கம் வென்ற குல்வீர் சிங்குக்குப் பிரதமர் திரு. நரேந்திர மோடி பாராட்டு தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
"ஆசிய விளையாட்டுப் போட்டிகளில் 10,000 மீட்டர் ஓட்டப்பந்தயத்தில் வெண்கலப் பதக்கம் வென்ற நமது தனித்துவமான தடகள வீரர் குல்வீர் சிங்குக்குப் பாராட்டுக்கள். அவரது எதிர்கால முயற்சிகள் சிறக்க வாழ்த்துகிறேன். அவரது உறுதி நிச்சயம் மற்ற விளையாட்டு வீரர்களுக்கு உத்வேகம் அளிக்கும்."
குடியரசுத் துணைத் தலைவர் செயலகம்
பாரம்பரிய அறிவாற்றல் முறைகளில் அறிவியல் ஆராய்ச்சிகளை ஊக்கப்படுத்த வேண்டும்: பல்கலைக்கழகங்களுக்கு குடியரசு துணைத்தலைவர் வலியுறுத்தல்
இயற்கை விவசாயம் மற்றும் மருத்துவமுறைகள் போன்ற பாரம்பரிய அறிவாற்றல் முறைகளில், அறிவியல் ஆராய்ச்சிகளை ஊக்கப்படுத்துவதுடன், ‘நமது அறிவுசார் தலைமையிடத்தை மீண்டும் அடைய’ முறையான வழியில் முயற்சிக்குமாறு பல்கலைக்கழகங்களை குடியரசு துணைத்தலைவர் திரு எம் வெங்கய்யா நாயுடு வலியுறுத்தியுள்ளார்.
மிசோரம் மற்றும் சிக்கிமில் நான்கு நாள் பயணம் மேற்கொண்டுள்ள குடியரசு துணைத்தலைவர், காங்டாக்கில் இன்று  கஞ்சென்சோங்கா, மாநில பல்கலைக்கழகத்திற்கு இன்று காணொலி வாயிலாக அடிக்கல் நாட்டினார். நிகழ்ச்சியில் பேசிய அவர், சிக்கிம் மாநிலம் இயற்கை விவசாயத்தில் முன்னோடியாக திகழ்வதற்கும், அம்மாநிலத்தில் உள்ள அனைத்து நடுநிலை மற்றும் மேல்நிலைப்பள்ளிகளில், தொழில்பயிற்சியை ஒரு பாடமாக வைத்திருப்பதற்கும் பாராட்டுத் தெரிவித்தார். மேலும், நீடித்த வளர்ச்சியில் கவனம் செலுத்தும் விதமாக தொடக்க பள்ளிகளுக்கான புதிய பாடப்புத்தகங்களை அறிமுகப்படுத்தியிருப்பதையும் அவர் பாராட்டினார்.
ஒட்டுமொத்த வளர்ச்சியை விரைவுப்படுத்துவதில் பல்கலைக்கழங்கள் முக்கிய பங்கு வகிக்க வேண்டும் என வலியுறுத்திய திரு நாயுடு, ‘தரமான உயர்கல்வி, உயர்கல்வி மூலம், நீடித்த வளர்ச்சிக்கான முக்கிய கிரியா ஊக்கியாக கல்வியை மாற்றியதில் சிக்கிம் மாநிலம் முன்னோடியாக திகழ்வதாக கூறினார். பாடப்பிரிவுகள், ஆற்றல் மிக்கவையாகவும், மாறி வரும் சந்தை தேவைகளுக்கு ஏற்ப நெகிழும் தன்மை உடையதாகவும் இருக்க வேண்டும் என்றும் அவர் வலியுறுத்தினார்.
உள்ளூர் பிணைப்புகளை ஏற்படுத்தி, மண்டலம் சார்ந்த பிரச்சனைகளுக்கு புதுமையான முறையில் தீர்வு காண பல்கலைக்கழகங்கள் முன்வரவேண்டும் எனவும் குடியரசு துணைத்தலைவர் கேட்டுக் கொண்டார்.
உலக அளவில் சிந்தித்து உள்ளூர் மட்டத்தி்ல் அதனை செயல்படுத்த வேண்டும் என்று குறிப்பிட்ட அவர், சூழல்-சுற்றுலா, தோட்டக்கலை, கைவினைப் பொருட்கள் உற்பத்தி போன்ற வடகிழக்கு பிராந்தியத்தின் வலிமைகளைப் பயன்படுத்தி மாணவர்கள் சிறப்புற்று திகழ வேண்டும் எனவும் திரு வெங்கய்யா நாயுடு வலியுறுத்தினார்.
நாட்டில் வளர்ச்சி சரித்திரத்தில் வடகிழக்கு மாநிலங்கள் முக்கிய பங்குதாரர்களாக திகழ்கின்றன என்றும் திரு வெங்கய்யா நாயுடு குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1805063
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 148.37 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
17.74 கோடிக்கும் அதிகமான இருப்பு மற்றும் பயன்படுத்தப்படாத தடுப்பூசி அளவுகள் இன்னும் மாநிலங்கள்/யூனியன் பிரதேசங்களில் உள்ளன.
மாநிலங்கள் மற்றும் யூனியன் பிரதேசங்களுக்கு இதுவரை, 148.37 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.74 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1785044
கப்பல் போக்குவரத்து அமைச்சகம்
கொவிட்-19 காரணமாக உயிரிழப்பு ஏற்பட்டால் துறைமுக பணியாளர்கள்/தொழிலாளர்களுக்கு ரூ. 50 லட்சம் இழப்பீடு
துறைமுகத்தால் நேரடியாக பணியமர்த்தப்பட்டுள்ள ஒப்பந்தத் தொழிலாளர்கள் மற்றும் இதர ஒப்பந்தத் தொழிலாளர்கள் உட்பட அனைத்து துறைமுக பணியாளர்களும் இதில் அடங்குவர்.
கொவிட்-19 காரணமாக உயிரிழப்பு ஏற்பட்டால் அனைத்து முக்கிய துறைமுகங்களும் தங்கள் பணியாளர்களை சார்ந்திருப்பவர்களுக்கு அல்லது அவர்களின் சட்டப்பூர்வ வாரிசுகளுக்கு இழப்பீடு/கருணைத் தொகை வழங்கலாம் என கப்பல் அமைச்சகம் முடிவெடுத்துள்ளது.
தொழிலாளர் பிரிவு இழப்பீடு/
கருணைத் தொகை 
துறைமுகத்தால் நேரடியாகப்
பணியமர்த்தப்பட்டுள்ள
ஒப்பந்தத் தொழிலாளர்கள் உட்பட
அனைத்துத் துறைமுகப் பணியாளர்கள் ரூ. 50.00 லட்சம்
இதர ஒப்பந்தத் தொழிலாளர்கள் ரூ. 50.00 லட்சம்
துறைமுகம் சார்ந்த பணியில் ஈடுபட்டிருக்கும் போது கொவிட்-19 தொற்று ஏற்பட்டால் உயிருக்கு ஏற்படும் பாதிப்பை ஈடுகட்ட இந்த நிதியுதவி அறிவிக்கப்படுகிறது. கோரிக்கைகளைத் தீர்த்து வைப்பதற்கும்/இழப்பீடு வழங்கலுக்கும்/கருணைத் தொகைக்கும் மற்றும் கொவிட்-19 தான் இறப்புக்கு காரணம் என்று சான்றளிப்பதற்கும் துறைமுகத்தின் தலைவர் தான் உரிய அதிகாரி ஆவார். கொவிட்-19க்கு மட்டுமே பொருந்தும் இந்த இழப்பீடு 30.09.2020 வரை அமலில் இருக்கும், அதன் பின்னர் இது மறுஆய்வுக்கு உட்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்கள்தேசிய தடுப்பூசி திட்டத்தின் கீழ் இதுவரை 34 கோடி கொவிட் தடுப்பூசி டோஸ்கள்  போடப்பட்டுள்ளன.கடந்த 24 மணி நேரத்தில் நாட்டில் 46,617 பேருக்கு புதிதாக கொவிட் பாதிப்பு ஏற்பட்டுள்ளது.நாட்டில் கொவிட் சிகிச்சை பெறுபவர்கள் 5,09,637-ஆக குறைந்துள்ளனர்.சிகிச்சை பெறுபவர்கள் மொத்த பாதிப்பில் 1.67 சதவீதமாக உள்ளனர்.இதுவரை நாடு முழுவதும் மொத்தம் 2,95,48,302 பேர் கொவிட் பாதிப்பிலிருந்து குணமடைந்துள்ளனர்.கடந்த 24 மணி நேரத்தில் 59,384 பேர் குணமடைந்துள்ளனர்.தொடர்ந்து 50வது நாளாக, தினசரி குணமடைவோர் எண்ணிக்கை, தினசரி கொவிட் பாதிப்பு எண்ணிக்கையை விட அதிகமாக உள்ளது.குணமடைவோர் வீதம் 97.01 சதவீதமாக அதிகரித்துள்ளது.வாராந்திர பாதிப்பு வீதம் 5 சதவீதத்துக்கும் குறைவாக உள்ளது. தற்போது 2.57 சதவீதம் என்ற அளவில் உள்ளது.தினசரி பாதிப்பு வீதம் 2.48 சதவீதம். தொடர்ந்து 25 நாட்களாக 5 சதவீதத்துக்கும் குறைவாக உள்ளது.கொவிட் பரிசோதனை திறன் கணிசமாக அதிகரித்துள்ளது. மொத்தம் 41.42 கோடி கொவிட் பரிசோதனைகள் செய்யப்பட்டன.
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதல்
கொள்முதல் செய்யப்படும் மாநிலங்களிலும், புதிதாகக் கொள்முதல் தொடங்கப்பட்டுள்ள மாநிலங்களிலும், நெல்லுக்கான கொள்முதல் நல்ல வளர்ச்சியை எட்டியுள்ளது
அக்டோபர் 10ஆம் தேதி வரை 3.33 கோடி ரூபாய் குறைந்தபட்ச ஆதரவு விலையில் அவரையும், 52.40 கோடி ரூபாய் குறைந்தபட்ச ஆதரவு விலையில் கொப்பரையும், 75.45 கோடி ரூபாய் குறைந்தபட்ச ஆதரவு விலையில் பருத்தியும் கொள்முதல் செய்யப்பட்டுள்ளது
2020-21 கரீப் பருவத்திற்குத் தேவையான சந்தைப்படுத்துதல் தொடங்கப்பட்டதை அடுத்து, கடந்த காலங்களைப் போலவே, இந்த வருடமும் அதே குறைந்தபட்ச ஆதரவு விலையில் விவசாயிகளிடமிருந்து அரசு பயிர்களைக் கொள்முதல் செய்கிறது.
கொள்முதல் செய்யப்படும் மாநிலங்களிலும், புதிதாகக் கொள்முதல் தொடங்கப்பட்டுள்ள மாநிலங்களிலும், நெல்லுக்கான கொள்முதல் நல்ல வளர்ச்சியை அடைந்துள்ளது. அக்டோபர் 10ஆம் தேதி வரை, இந்திய உணவு நிறுவனமும், பிற அரசு முகமைகளும் இணைந்து 7159.39 கோடி ரூபாய் குறைந்தபட்ச ஆதரவு விலையில் 37.92 லட்சம் மெட்ரிக் டன் நெல்லை 3.22 லட்சம் விவசாயிகளிடமிருந்து கொள்முதல் செய்துள்ளது.
மேலும் மாநிலங்களின் கோரிக்கையை ஏற்று 30.70 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, குஜராத், ஹரியானா, உத்திரப்பிரதேசம் மற்றும் ஆந்திரப் பிரதேசம் மாநிலங்களில் கொள்முதல் செய்ய ஒப்புதல் அளிக்கப்பட்டுள்ளது. இதைப்போல 1.23 லட்சம் மெட்ரிக் டன் கொப்பரையை ஆந்திர பிரதேசம், கர்நாடகா, தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் வழங்கப்பட்டுள்ளது.
அக்டோபர் 10-ஆம் தேதி வரை அரசு, தன் முதன்மை முகமைகளின் மூலம் 3.33 கோடி ரூபாய் குறைந்தபட்ச ஆதரவு விலையில் 459.60 மெட்ரிக் டன் அவரையை, தமிழ்நாடு மற்றும் ஹரியானாவைச் சேர்ந்த 326 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைத் தமிழ்நாடு மற்றும் கர்நாடகாவைச் சேர்ந்த 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1-ஆம் தேதி தொடங்கிய பருத்தி விதவைகளுக்கான கொள்முதல், அக்டோபர் 10-ஆம் தேதி வரை 7545 லட்சம் ரூபாய் குறைந்தபட்ச ஆதரவு விலையில் 24863 பேல்களை இந்திய பருத்தி நிறுவனம் 5252 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663545
-----
(Visitor Counter : 107
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 2014 ஆம் ஆண்டிலிருந்து மத்திய அரசின் பல்வேறு துறைகளில் 7,22,000-க்கும் மேற்பட்டவர்கள் நிரந்தர வேலை பெற்றுள்ளனர்
கடந்த 2014 ஆம் ஆண்டிலிருந்து மத்திய அரசின் பல்வேறு துறைகளில் 7,22,000-க்கும் மேற்பட்டவர்கள் நிரந்தர வேலை பெற்றுள்ளனர்.
மக்களவையில் இன்று கேள்வி ஒன்றுக்கு எழுத்து பூர்வமாக பதிலளித்த மத்திய பிரதமர் அலுவலக மற்றும் பணியாளர் துறை இணையமைச்சர் டாக்டர் ஜிதேந்திர சிங் இதனைத் தெரிவித்தார். கடந்த நிதியாண்டில் மட்டும் 38,850 பேர் மத்திய அரசுத் துறைகளில் நிரந்தர வேலை வாய்ப்பை பெற்றுள்ளதாக அவர் கூறியுள்ளார். வேலைவாய்ப்பை உருவாக்குவதற்கான பல்வேறு நடவடிக்கைகளை மத்திய அரசு மேற்கொண்டு வருவதாகவும் அவர் தெரிவித்தார்.
கடந்த ஆண்டு பட்ஜெட்டில் அறிவிக்கப்பட்ட உற்பத்தியுடன் இணைந்த ஊக்குவிப்புத் திட்டத்தின் மூலம் 60 லட்சம் புதிய வேலைவாய்ப்புகள் உருவாக்கப்பட்டுள்ளதாக அவர் கூறினார்.
பிரதமரின் முத்ரா கடன் திட்டத்தின் மூலம் மத்திய அரசு சுயவேலைவாய்ப்பை உருவாக்கியுள்ளதாக அவர் தெரிவித்தார். இதன் மூலம் சிறு, குறு மற்றும் நடுத்தர தொழில் துறையினருக்கும் தனிநபர்கள் தொழில் தொடங்குவதற்கும் 10 லட்சம் ரூபாய் வரை கடன் வழங்கப்பட்டு வருவதையும் சுட்டிக்காட்டினார்.
சாலையோர வியாபாரிகளுக்கான தற்சார்பு நிதித் திட்டம் கடந்த 2020 ஆம் ஆண்டு ஜூன் 1-ந் தேதி தொடங்கப்பட்டதையடுத்து கொவிட் தொற்றால் பாதிக்கப்பட்ட சாலையோர வியாபாரிகள் இலவசக் கடன் மூலம் தங்களது தொழிலை மீண்டும் தொடங்குவதற்கு வகை செய்யப்பட்டதாகவும் டாக்டர் ஜிதேந்திர சிங் குறிப்பிட்டார்.
பிரதமர் அலுவலகம்
வகுப்பாசிரியர்கள் போன்று, ஊட்டச்சத்துக் கண்காணிப்பாளர்கள் தேவை; மதிப்பெண் அட்டை போல, ஊட்டச்சத்து விவர அட்டை உருவாக்கப்பட வேண்டும் என்றும் மனதின் குரல் நிகழ்ச்சியில் பிரதமர் உரை
தமது சமீபத்திய மனதின் குரல் நிகழ்ச்சியில் உரையாற்றிய பிரதமர், செப்டம்பர் மாதம் ஊட்டச்சத்து மாதமாகக் கடைபிடிக்கப்பட இருப்பதைச் சுட்டிக்காட்டினார். தேசமும், ஊட்டச்சத்தும் ஒன்றோடு ஒன்று நெருங்கிய தொடர்பு உள்ளவை என்றும் அவர் குறிப்பிட்டார். நாம் உட்கொள்ளும் உணவும், நமது மனநலம் மற்றும் அறிவுசார் மேம்பாடும் நேரடியாக தொடர்புகொண்டவை என்பதைக் குறிக்கும் விதமாக, எத்தகைய உணவு உட்கொள்கிறோமோ அதற்கேற்ற மனநிலை தான் உருவாகும் என்ற பழமொழியையும் அவர் நினைவுகூர்ந்தார். ஊட்டச்சத்தும், சத்துள்ள உணவும் குழந்தைகள் மற்றும் மாணவர்கள் தங்களது வயதுக்கேற்ற திறனை அடைய உதவுவதோடு, அவர்களது மன தைரியத்தை வெளிப்படுத்தவும் உதவும் என்று அவர் தெரிவித்தார். குழந்தைகள் ஆரோக்கியமானவர்களாகப் பிறக்க வேண்டுமெனில், தாய்மார்கள் சத்துமிகுந்த உணவுகளை உட்கொள்வது அவசியம் என்றார். ஊட்டச்சத்து என்பது சாப்பிடுவது மட்டும் அல்ல என்று கூறிய அவர், உப்பு, வைட்டமின் போன்ற அத்தியாவசிய சத்துப் பொருள்களை உட்கொள்ள வேண்டும் என்றும் அவர் தெரிவித்தார்.
கடந்த சில ஆண்டுகளாக நாட்டில் மேற்கொள்ளப்பட்டு வரும் முயற்சிகள், குறிப்பாக கிராமப்புறங்களில் பொதுமக்கள் பங்கேற்புடன் மேற்கொள்ளப்படும் ஊட்டச்சத்து வாரம் மற்றும் ஊட்டச்சத்து மாதம் போன்றவை, ஊட்டச்சத்து பற்றிய விழிப்புணர்வை மாபெரும் மக்கள் இயக்கமாகவே மாற்றியுள்ளதாகவும் பிரதமர் கூறினார். இந்த மாபெரும் மக்கள் இயக்கத்தில், பள்ளிக்கூடங்களையும் இணைக்க வேண்டும் என்று குறிப்பிட்ட அவர், குழந்தைகளிடையே ஊட்டச்சத்து பற்றிய விழிப்புணர்வை ஏற்படுத்துவதற்கான போட்டிகள் நடத்தப்படுவதை உறுதி செய்ய முயற்சி மேற்கொள்ளப்பட வேண்டும் என்றார்.
ஒரு வகுப்பில் மாணவர்களைக் கண்காணிக்க ஆசிரியர்கள் இருப்பது போன்று, ஊட்டச்சத்துக் கண்காணிப்பாளரும் தேவை என பிரதமர் தெரிவித்தார். அதேபோன்று, மாணவர்களின் முன்னேற்றத்தை அறிந்துகொள்ள மதிப்பெண் விவர அட்டை வழங்கப்படுவது போன்று, ஊட்டச்சத்து விவர அட்டை முறையும் அறிமுகப்படுத்தப்பட வேண்டும் என்றும் அவர் வலியுறுத்தினார். ஊட்டச்சத்து மாதத்தின்போது, மை கவ் இணையதளத்தில், உணவு மற்றும் ஊட்டச்சத்து பற்றிய வினாடி-வினா போட்டிகளும் மீம் போட்டிகளுக்கு ஏற்பாடு செய்யப்படும் எனவும் அவர் குறிப்பிட்டார். நேயர்கள் இதில் பெருமளவில் பங்கேற்க வேண்டுமெனவும் அவர் கேட்டுக் கொண்டார்.
குஜராத்தில் உள்ள ஒற்றுமைக்கான சிலை வளாகத்தில், பிரத்யேகமான ஊட்டச்சத்துப் பூங்கா ஒன்று உருவாக்கப்பட்டிருப்பதாகவும், அங்கு ஊட்டச்சத்து பற்றிய பாடம், வேடிக்கை மற்றும் வினோதங்களுடன் எடுத்துரைக்கப்படுவதை காண முடியும் என்று பிரதமர் தெரிவித்தார். இந்தியா, பன்முக உணவும், பானங்களும் பரிமாறப்படும் நாடு என்பதைச் சுட்டிக்காட்டிய பிரதமர், அந்தந்தப் பகுதியின் பருவகாலத்திற்கேற்ற, சமச்சீரான மற்றும் ஊட்டச்சத்து மிகுந்த, உணவுத் திட்டம் வகுக்கப்பட்டிருப்பதோடு, இவை, அப்பகுதியில் விளையும் உள்ளூர் உணவு தானியங்கள், பழங்கள் மற்றும் காய்கறிகளைக் கொண்டு தயாரிக்கப்படுபவையாக இருக்கும் என்றும் தெரிவித்தார். ஒவ்வொரு மாவட்டத்திலும் விளையக்கூடிய பயிர்கள் மற்றும் அவற்றின் ஊட்டச்சத்து மதிப்பு பற்றிய முழுமையான தகவல் அடங்கிய “இந்திய வேளாண் நிதியம்” ஒன்று உருவாக்கப்பட்டு வருவதாகவும் அவர் தெரிவித்தார். நேயர்கள் அனைவரும், ஊட்டச்சத்து மாதத்தில், ஊட்டச்சத்து மிகுந்த உணவுப் பொருள்களை உட்கொண்டு, ஆரோக்கியத்துடன் இருக்குமாறும் பிரதமர் கேட்டுக்கொண்டார்.
உள்துறை அமைச்சகம்
நாட்டின் பாதுகாப்பைப் பலப்படுத்தும் உறுதிப்பாடு மற்றும் பயங்கரவாதத்தைத் துளியும் சகிக்க முடியாது என்ற மோடி அரசின் கொள்கையை நிலைநிறுத்தும் வகையில் UAPA சட்டத்தின் கீழ் 9 பேரை அறிவிக்கப்பட்ட தீவிரவாதிகள் என உள்துறை அமைச்சர் திரு. அமித்ஷா அறிவித்தார்
வலிமையான, இரும்பு போன்ற உறுதி கொண்ட பிரதமர் திரு. நரேந்திர மோடியின் தலைமையிலான மத்திய அரசு, 2019 ஆகஸ்ட் மாதம் சட்டவிரோதச் செயல்பாடுகள்  சட்டம் 1967இல் திருத்தம் செய்தது. தனிநபர்களைத் தீவிரவாதிகளாக அறிவிக்கும் விதிமுறை அப்போது சேர்க்கப்பட்டது. அந்தத் திருத்தம் செய்வதற்கு முன்னதாக, அமைப்புகளை மட்டுமே தீவிரவாத அமைப்புகளாக அறிவிக்கை செய்ய முடியும் என்ற நிலை இருந்து வந்தது.
சட்டவிரோத செயல்பாடுகள்  சட்டம் 1967இல் திருத்தம் செய்வதற்கான மசோதா மீது கடந்த ஆண்டு நாடாளுமன்ற விவாதத்தில் பேசிய மத்திய உள்துறை அமைச்சர் திரு. அமித்ஷா, தீவிரவாதம் என்ற பிரச்சினைக்கு எதிராக உறுதியாகப் போரிடுவதற்கு மோடியின் அரசு உறுதி பூண்டிருப்பதாகத் தெரிவித்தார். இதற்காக நாட்டின் உறுதியான நிலைப்பாட்டை அவர் வலியுறுத்திக் கூறினார். இந்தத் திருத்த விதிகளைப் பயன்படுத்தி, 2019 செப்டம்பர் மாதத்தில், நான்கு தனி நபர்களை தீவிரவாதிகள் என மத்திய அரசு அறிவித்தது. அதாவது மௌலானா மசூத் ஆசார், ஹபீஸ் சய்யீத், ஜாகி-உர்-ரஹ்மான் லாக்வி மற்றும் தாவூத் இப்ரஹிம் ஆகியோர் தீவிரவாதிகள் என அறிவிக்கப்பட்டனர்.
நாட்டின் பாதுகாப்பை பலப்படுத்தும் உறுதிப்பாடு மற்றும் பயங்கரவாதத்தை துளியும் சகிக்க முடியாது என்ற மோடி அரசின் கொள்கையை நிலைநிறுத்தும் வகையில், உள்துறை அமைச்சர் திரு. அமித்ஷா இன்று கீழ்க்கண்ட 9 தனிநபர்களை சட்டவிரோதச் செயல்பாடுகள்  சட்டம் 1967 -இன் கீழ் தீவிரவாதிகள் என அறிவித்து, அந்தச் சட்டத்தின் நான்காவது அட்டவணையில் அவர்களின் பெயர்களைச் சேர்த்தார். அவர்களின் விவரங்கள் கீழே தரப்பட்டுள்ளன: -
1. வாத்வா சிங் பாப்பர்: ``பாப்பர் கல்சா இன்டர்நேஷனல்'' என்ற பாகிஸ்தானை சேர்ந்த தீவிரவாத அமைப்பின் தலைவர்.
2. லக்பீர் சிங்: ``சர்வதேச சீக்கிய இளைஞர் பெடரேஷன்'' என்ற பாகிஸ்தானை சேர்ந்த தீவிரவாத அமைப்பின் தலைவர்.
3. ரஞ்சித் சிங்: ``காலிஸ்தான் ஜிந்தாபாத் படை'' என்ற பாகிஸ்தானை சேர்ந்த தீவிரவாத அமைப்பின் தலைவர்.
4. பரம்ஜித் சிங்: ``காலிஸ்தான் கமாண்டோ படை'' என்ற பாகிஸ்தானை சேர்ந்த தீவிரவாத அமைப்பின் தலைவர்.
5. பூபிந்தர் சிங் பிண்டா: ``காலிஸ்தான் ஜிந்தாபாத் படை'' என்ற ஜெர்மனியைச் சேர்ந்த தீவிரவாத அமைப்பில் முக்கிய உறுப்பினர்.
6. குர்மித் சிங் பக்கா: ``காலிஸ்தான் ஜிந்தாபாத் படை'' என்ற ஜெர்மனியைச் சேர்ந்த தீவிரவாத அமைப்பில் முக்கிய உறுப்பினர்.
7. குர்பட்வந்த் சிங் பன்னுன்: ``நீதிக்கான சீக்கியர்'' என்ற அமெரிக்காவைச் சேர்ந்த சட்டவிரோத அமைப்பின் முக்கிய உறுப்பினர்.
8. ஹர்தீப் சிங் நிஜ்ஜார்: ``காலிஸ்தான் டைகர் படை'' என்ற கனடாவை சேர்ந்த அமைப்பின் தலைவர்.
9. பரம்ஜித் சிங்: ``பாப்பர் கல்சா இன்டர்நேஷனல்'' என்ற பிரிட்டனைச் சேர்ந்த தீவிரவாத அமைப்பின் தலைவர்.
இந்தத் தனிநபர்கள் எல்லைகளுக்கு அப்பாற்பட்டும், வெளிநாடுகளில் இருந்தும் பல்வேறு பயங்கரவாதச் செயல்களில் ஈடுபட்டுள்ளனர். தங்களுடைய தேச விரோத செயல்பாடுகள் மூலமாகவும், காலிஸ்தான் இயக்கத்துக்கு தங்கள் ஆதரவை அளித்தல் மற்றும் பங்கேற்பின் மூலமாகவும், பஞ்சாபில் தீவிரவாதத்தை புதுப்பித்து, நாட்டை சீர்குலைக்கும் வகையிலான சதி நோக்கத்துடன் கூடிய தொடர்ச்சியான முயற்சிகளில் இவர்கள் ஈடுபட்டு வருகிறார்கள்.
(Visitor Counter : 415
பிரதமர் அலுவலகம்
உத்தரகாண்ட் மாநிலத்தில் பேருந்து விபத்தில் உயிரிழந்தவர்களுக்கு பிரதமர் இரங்கல்
உத்தராகண்ட் மாநிலத்தில் பேருந்து விபத்துக்குள்ளானதில் பலியானவர்களுக்கு பிரதமர் திரு.நரேந்திர மோடி இரங்கல் தெரிவித்துள்ளார். விபத்தில் உயிரிழந்தவர்களின் குடும்பத்துக்கு தலா 2 லட்சம் ரூபாயும், காயமடைந்தவர்களுக்கு தலா 50,000 ரூபாயும் பிரதமரின் தேசிய நிவாரண நிதியிலிருந்து வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டரில் தெரிவித்திருப்பதாவது,
“உத்தராகண்ட் மாநிலத்தில் ஏற்பட்ட பேருந்து விபத்து மிகவும் வேதனையளிக்கிறது. விபத்தில் தங்கள் அன்புக்குரியவர்களை இழந்தவர்களுக்கு எனது ஆழ்ந்த இரங்கலை தெரிவித்து கொள்கிறேன். விபத்து நடந்த இடத்தில் மாநில அரசின் மேற்பார்வையில் உள்ளாட்சி நிர்வாகம் அனைத்து உதவிகளையும் செய்து வருகிறது”.
“உத்தராகண்டில் விபத்தில் உயிரிழந்தவர்களின் உறவினர்களுக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் ரூபாயை நிவாரணமாக அறிவித்துள்ளார். காயமடைந்தவர்களுக்கு தலா ரூ.50,000 அளிக்கப்படும்”.
சுகாதாரம் மற்றும் குடும்ப நலத்துறை அமைச்சகம்
பிரதமர் சுகாதார பாதுகாப்பு இயக்கத்தை  வடிவமைப்பது குறித்து முக்கிய பங்கேற்பாளர்களுடன் கலந்தாலோசனை
ஆயுஷ்மான் பாரத்- பி.எம்.ஆர்.எஸ்.எஸ்.எம் தலைமை நிர்வாகி திரு இந்துபூஷன், மத்திய சுகாதாரம் மற்றும் குடும்ப நல அமைச்சகத்தின் இணை செயலாளர் திரு அலோக் சக்சேனா மற்றும் ஆயுஷ்மான் பாரத் இயக்குநர் டாக்டர் தினேஷ் அரோரா ஆகியோர் முன்னணியில் உள்ள பொது மற்றும் தனித்த சுகாதார காப்பீட்டு நிறுவனங்கள் மற்றும் மருத்துவமனைகளின்  பிரதிநிதிகளுடன் ஆலோசனை நடத்தினர். சி.ஐ.ஐ., ஃபிக்கி, ஐ.ஆர்.டி.ஏ., என்.ஏ.பி.ஹெச், நேட்ஹெல்த், க்யூ.சி.ஐ. போன்ற தொழில் துறை அமைப்புகளின் பிரநிதிகளும் இந்த ஆலோசனைக் கூட்டத்தில் பங்கேற்று விவாதத்தில் சிறந்த கருத்துக்களை வழங்கினர்.
பி.எம்.ஆர்.எஸ்.எஸ்.எம். மேற்கொள்ளும் முன்முயற்சிக்கும், செயல்முறை வழிகாட்டிகள், மாதிரி ஒப்பந்த ஆவணம், பட்டியலிடும் வகைமுறை, திட்ட விவரங்கள், கட்டண விகிதங்கள் போன்ற அனைத்து அம்சங்களையும் உள்ளடக்கிய பங்கேற்பாளர்கள் அனைவரையும் போதிய அளவு ஈடுபடுத்தியதற்கும் இந்தப் பிரதிநிதிகள் பாராட்டுத் தெரிவித்தனர்.
மேலும் விவரங்களுக்கு www.pib.nic.in என்ற வலைதளத்தை பார்க்கவும்.
(Visitor Counter : 113